Colin McRae Rally Demo
Internet:	www.codemasters.com/cmr2
Computer:	233 MHz, godt 3D-kort
Harddisk:	31 MB

Colin McRae Rally er rally, når det er bedst, høj spænding, høj oktan og høj fart.

Fra spillets hovedmenu har du fire valg:
Rally:	Start et rigtigt rallyløb
Arcade:	Starter et løb med fem andre biler på banen
Options:	Her kan du ændre spillets indstillinger
Quit:	Afslut spillet

Colin McRae Rally byder på to forskellige slags løb, “arcade" mod andre biler eller “time challenge" under rally, hvor du også har en medkører, der advarer mod svingene forude. Vælg en af de to spiltyper med piletasterne og Enter. Under løbene styrer du med højre-pil og venstre-pil, speederen er pil op, og bremsen er pil ned. Håndbremsen finder du på mellemrumstasten, og med R-tasten kan du kaste et blik ud ad bagruden, mens C-tasten skifter kameravinkel. Vælger du at køre rally, får du desuden mulighed for at lave en del indstillinger på bilen, affjedring, dæk, gearing med mere, skift mellem de forskellige menuvalg med piletasterne, og brug Enter for at vælge.

Når et løb er gennemført, ser du et replay, brug Enter-tasten gentagne gange for at afbryde og komme tilbage til hovedmenuen, hvorfra et nyt spil kan startes. Vælger du "options" fra hovedmenuen, kan du ændre spillets indstillinger for grafik, lyd, styring og sprog, hvis du vil ændre det, som du valgte under installationen. Et løb kan afbrydes ved at taste Esc og derefter vælge "exit" og "quit game". Det bringer dig tilbage til hovedmenuen, hvorfra du vælger "quit" og bekræfter ved at vælge "Yes" for helt at afslutte programmet.